Doložka finančných, ekonomických, environmentálnych vplyvov
 a vplyvov na zamestnanosť

Dopad na štátny rozpočet v rokoch 2003 - 2006

Dohoda medzi vládou Slovenskej Republiky a vládou Srbska a Čiernej Hory o rozvojovej spolupráci nadväzuje, okrem iného, aj na Strednodobú koncepciu oficiálnej rozvojovej pomoci na roky 2003-2008, ktorá určuje Srbsko a Čiernu Horu ako programovú krajinu slovenskej rozvojovej pomoci a na Národný program oficiálnej rozvojovej pomoci na rok 2003, ktorý priamo určuje výšku pomoci pre Srbsko a Čiernu Horu.  V roku 2003 bude pomoc Srbsku a Čiernej Hore financovaná z už pridelených prostriedkov na rozvojovú pomoc v rozpočte MZV. V ďalších rokoch bude vychádzať z dlhodobého finančného výhľadu slovenskej oficiálnej rozvojovej pomoci, ktorý zobrala vláda na vedomie v apríli 2002 (uznesenie vlády č. 332/2002). 

Dopad na zamestnanosť

Realizácia navrhnutého uznesenia vlády bude mať pozitívny dopad na zamestnanosť, avšak vzhľadom na charakter a formu medzinárodnej spolupráce nie je dopad v tejto etape možné odhadnúť a vyčísliť.

Dopad na životné prostredie

Realizácia navrhnutého uznesenia vlády nemá žiadny dopad na životné prostredie.